open-index/open-wikipedia-markdown huggingface dataset:
Kuu-aurinkokalenteri

**Kuu-aurinkokalenteri** (*lunisolaarinen kalenteri*) on kalenteri, joka perustuu sekä Auringon että Kuun liikkeisiin. Tällaisessa kalenterissa kuukausi on sidottu kuun vaiheisiin ja vaihtuu aina uuden kuun aikoihin. Täten kalenterikuukauden pituus on vaihdellen 29 tai 30 päivää. Kuu-aurinkokalenterin vuodessa on yleensä 12 tällaista kuukautta ja näin ollen 354 tai 355 päivää. Tämä on kuitenkin selvästi lyhempi kuin trooppinen vuosi, ja tämän vuoksi aika ajoin vuoteen lisätään 13. kuukausi (*[[karkauskuukausi]]*), jotta kalenterikuukaudet pysyisivät jatkuvasti ainakin suunnilleen samana vuodenaikoina.

Kuu-aurinkokalenterit ovat vanhalla ajalla olleet käytössä monissa kulttuureissa eri puolilla maailmaa. Sellaisia olivat muun muassa babylonialainen kalenteri ja antiikin kreikkalainen kalenteri. Myös roomalainen kalenteri oli alun perin eräänlainen kuu-aurinkokalenteri, joka myöhemmin kuitenkin joutui pahasti epäjärjestykseen, kunnes Julius Caesar vuonna 45 eaa. otti käyttöön ainoastaan Auringon liikkeisiin perustuvan juliaanisen kalenterin. Nykyisinkin juutalainen kalenteri on kuu-aurinkokalenteri, samoin Kiinassa vielä joissakin yhteyksissä käytössä oleva vanha kiinalainen ajanlasku. Sitä vastoin islamilainen kalenteri on puhdas kuukalenteri, jossa karkauskuukautta ei ole vaan kalenterikuukaudet kiertävät noin 33 vuodessa kaikkien vuodenaikojen ympäri.

Varhaisimpina aikoina ei ollut vahvistettua sääntöä siitä, milloin kalenteriin lisättiin kolmastoista kuukausi, vaan siitä päätettiin joka kerta erikseen. Kuitenkin jo varhain havaittiin, että 19 (trooppista) vuotta oli melko tarkoin yhtä pitkä kuin 235 kuunvaiheisiin perustuvaa (synodista) kuukautta. Tätä 19 vuoden jaksoa sanotaan Metonin jaksoksi. Tämän vuoksi myöhemmissä kuu-aurinkokalentereissa karkauskuukaudet on lisätty säännönmukaisesti aina seitsemän kertaa kunkin 19-vuotisen jakson aikana. Esimerkiksi juutalaisessa ajanlaskussa se lisätään tämän jakson 3., 6., 8., 11., 14., 17., ja 19. vuotena.

## Lähteet
Sandnessjøen

**Sandnessjøen** on Norjan kaupunki ja Alstahaugin kunnan hallintokeskus Nordlandin läänissä Alstenin saaren luoteisosassa. Kaupunki on kuuluisan vuorijonon Seitsemän sisarusta juurella. 

## Historia
Sandnessjøen-nimi juontaa juurensa *Sandnes*-nimiseen kartanoon ja sen rantautumispaikkaan mereltä ().

Sandnesin kartano oli viikinkiajalla päälliköiden asuinpaikkoja. Se on ollut tunnettu kauppapaikka jo vuonna 1669 ja paikka sai kestikievarietuoikeudet 1772. Hurtigruten alkoi pysähtyä Sandnessjøenissä 1891, mikä nopeutti huomattavasti kehitystä.

Sandnessjøen oli aikaisemmin oma kuntansa, joka erkani Alstahaugista 1899 nimellä *Stamnes*. Stamnesin kunta käsitti alun perin Alstenin saaren pohjoisosan ja Leirfjordenin pohjoisosan ympäröivät maa-alueet mantereella. Leirfjord, joka käsitti kunnan mantereella olevat alueet ja Alstenin koillisosan erosi vuonna 1915 omaksi kunnakseen. Jäljelle jäänyt osa ja taajama muuttivat nimensä Sandnessjøeniksi 1948. Sandnessjøenin kunta liittyi yhdessä Tjøttan kunnan kanssa takaisin Alstahaugiin 1965.

Sandnessjøenin taajama sai kaupunkistatuksen vuonna 1999.

## Elinkeinoelämä
Sandnessjøen on merenpuoleisen Helgelandin liikenteen solmukohta ja palvelukeskus. Hurtigruten pysähtyy päivittäin ja kaupungista on bussi-, lautta- ja paikallisveneyhteyksiä ympäristöön. Taajamassa on sairaala, työvoimatoimisto, lukio, Helgelandin telehallinnon keskus ja yrityspuisto. Konepajatoiminta, laivanrakennus, kalastusteollisuus ja meijeri ovat tärkeitä elinkeinoalueita.

## Media
Sandnessjøenissä ilmestyy kahdesti viikossa paikallislehti *[[Helgelands Blad]]*.

## Lähteet

## Aiheesta muualla
Naukujat

**Naukujat** (*Ailuroedus*) on lavastajien heimoon kuuluva varpuslintusuku. Naukujien sukuun kuuluu BirdLifen mukaan kaksi lajia. Toisissa lähteissä sukuun on esitetty erilaisia lajimääriä.

* Papuannaukuja (*Ailuroedus buccoides*)
* Smaragdinaukuja (*Ailuroedus crassirostris*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Ailuroedus
HIStory: Past, Present and Future, Book I

**HIStory: Past, Present and Future, Book I** (usein lyhennettynä **HIStory**) on yhdysvaltalaisen laulajan Michael Jacksonin yhdeksäs studioalbumi ja tupla-albumi, joka julkaistiin 16. kesäkuuta 1995. Jackson sävelsi sekä tuotti itse suurimman osan albumin kappaleista. HIStorylta julkaistiin kuusi singleä sekä yksi promomuotoinen single.

HIStory oli Jacksonin ensimmäinen albumi, joka julkaistiin sen jälkeen kun häntä oli syytetty ensimmäistä kertaa lapsen seksuaalisesta hyväksikäytöstä elokuussa 1993. Albumi äänitettiin loppuvuoden 1994 ja alkuvuoden 1995 välisenä aikana. Useat albumin 15 kappaleesta käsittelevät Jacksonin medialta, etenkin iltapäivälehdiltä kohtaamia syytöksiä ja henkistä pahoinpitelyä. Kappaleiden teemoina ovat ympäristötietoisuus, eristäminen, ahneus ja epäoikeudenmukaisuus.

Albumi on yksi Jacksonin kiistanalaisimmista. Jacksonia syytettiin juutalaisvastaisista sanoituksista kappaleessa ”They Don’t Care About Us”. Jackson ilmoitti, ettei hänen ollut tarkoitus loukata ja kiisti juutalaisvastaisuuden lukuisia kertoja. Kiista päättyi siihen, että Jackson nauhoitti kappaleen sanoitukset uudelleen. Yhdysvaltalaislaulaja R. Kellyä syytettiin albumin kappaleen ”You Are Not Alone” plagioinnista. Tuomari katsoi vuonna 2007 kappaleen olleen plagioitu ja se kiellettiin Belgian radioasemilla.

## Levymyynti ja menestys
HIStorylta julkaistiin kuusi singleä: ”Scream/Childhood”, ”You Are Not Alone”, ”Earth Song”, ”They Don’t Care About Us”, ”Stranger in Moscow” ja ”Smile” sekä yksi promotyylinen single, ”This Time Around”. Kappaleet ”Earth Song”, ”They Don’t Care About Us” ja ”Stranger in Moscow” eivät menestyneet Yhdysvalloissa yhtä hyvin kuin muualla maailmalla, jossa ne sijoittuivat albumilistojen kymmenen parhaan kärkeen monissa valtioissa. Kappaleista kuvattiin osana niiden promoamista musiikkivideot, jotka ovat sittemmin vaikuttaneet monien artistien tuotantoon. HIStory koostuu kahdesta levystä: niistä ensimmäinen, *HIStory Begins*, on kokoelma Jacksonin uran aiemmista hiteistä, kun taas toinen nimeltä *HIStory Continues* sisältää uutta materiaalia.

HIStory sai hyvän vastaanoton kriitikoilta. Albumi oli arvostelumenestyksen lisäksi myös kaupallinen menestys sijoittuen listaykköseksi 12 valtiossa, kuten Yhdysvalloissa, Kanadassa, Australiassa ja Britanniassa. HIStory nousi kymmenen parhaan joukkoon myös Espanjassa, Meksikossa ja Ranskassa. Albumi menestyi kehnoimmin Italiassa, jossa se saavutti parhaimmillaan 15. sijan.

HIStorya on myyty maailmanlaajuisesti yli 20 miljoonaa kappaletta, mikä tekee siitä kaikkien aikojen myydyimmän sooloartistin tekemän tupla-albumin. HIStory oli ehdolla viiteen Grammy-palkintoon, joista se voitti yhden, parhaan musiikkivideon Grammyn kappaleella ”Scream”. Albumin ensimmäinen levy *HIStory Begins* julkaistiin uusintapainoksena 13. marraskuuta 2001 nimellä *Greatest Hits: HIStory, Volume I*, joka oli myynyt vuoteen 2010 mennessä neljä miljoonaa kappaletta maailmanlaajuisesti.

## Kappaleet

## Listasijoitukset ja sertifikaatit

### Listasijoitukset

### Sertifikaatit

## Lähteet

## Aiheesta muualla
* HIStory: Past, Present and Future, Book I Discogsissa
Viktor Netšajev

**Viktor Petrovitš Netšajev** (, s. , Neuvostoliitto) on entinen neuvostoliittolainen jääkiekkoilija. Netšajev oli ensimmäinen neuvostoliittolainen, joka pelasi NHL:ssä, tosin vain kolme ottelua syksyllä 1982.

## Ura
Netšajev syntyi Amurin alueella sijaitsevassa Kuibyševka-Vostotšnajassa (nykyinen Belogorsk). Hän pelasi Neuvostoliitossa jääkiekkoa kolmella korkeimmalla sarjatasolla vuodesta 1973 lähtien, mutta ei koskaan päässyt maajoukkueeseen, joten hän ei ollut maansa parhaita pelaajia. Pelatessaan vuonna 1980 jääkiekkoa Leningradissa hän tapasi yhdysvaltalaisen yliopisto-opiskelijan Cheryl Haiglerin, joka oli Leningradissa vaihto-opiskelijana. Pari avioitui pian ensitapaamisensa jälkeen, mutta tämän jälkeen Haigler joutui palaamaan Yhdysvaltoihin. Haigler yritti saada Netšajevin Yhdysvaltoihin, mutta vasta huhtikuussa 1982 tämä pääsi muuttamaan pois Neuvostoliitosta ja matkustamaan Bostoniin, jossa Haigler asui. Netšajev ei pelannut lainkaan kaudella 1981–82 odottaessaan matkustuslupaa.

Netšajevin saapuessa Bostoniin hänen serkkunsa Serge Levin asui Los Angelesissa. Levin otti yhteyttä Los Angeles Kingsiin ja kertoi, että Netšajev pystyisi pelaamaan NHL:ssä. Kingsin johto vakuuttui, ja Netšajev matkusti Los Angelesiin, jossa hän esiintyi johdolle luistelemalla kaukalossa. Vaikka Netšajev ei osannut sanaakaan englantia, ja Levin joutui toimimaan tulkkina, Kingsin johto vakuuttui Netšajevin kyvyistä. Seuraavana kesänä Kings varasi hänet, koska NHL:n sääntöjen mukaan varaamattomat eurooppalaiset pelaajat eivät saaneet pelata liigassa. Syksyllä 1982 Netšajev aloitti ammattilaisuransa Pohjois-Amerikassa pelaten ensin Kingsin farmijoukkueessa New Havenissa. Hän pelasi ensimmäisen NHL-pelinsä 16. lokakuuta, ja seuraavana päivänä, toisessa pelissään, hän teki maalin. Netšajevin viimeiseksi NHL-peliksi jäi 20. lokakuuta pelattu ottelu, jonka jälkeen Kings päätti lähettää hänet takaisin farmijoukkueeseen. Netšajev kieltäytyi komennuksesta katsoen, että hänen kuuluisi pelata NHL:ssä. Kings pudotti Netšajevin kokonaan joukkueestaan 22. lokakuuta. Myöhemmin Netšajev suostui pelaamaan New Havenissa. Lisäksi hän pelasi muutaman pelin IHL:n Saginaw’ssa. Seuraavaksi kaudeksi Netšajev siirtyi pelaamaan Länsi-Saksaan, mutta lopetti uransa kauden päätteeksi keväällä 1984.

Jääkiekkouransa jälkeen Viktor Netšajev ryhtyi pelaaja-agentiksi ja työskenteli Levinille, joka oli perustanut oman agenttitoimiston. Netšajev oli Levinin ensimmäinen asiakas.

## Tilastot

## Lähteet
* 
* 
* 
* Viktor Netšajev hockey-reference.com -sivustolla
* Viktor Netšajev hockeydraftcentral.com -sivustolla
Jantikovon piiri

**Jantikovon piiri** (, tšuvassiksi Тăвай районӗ, *Tăvai raionĕ*) on paikallinen itsehallintoalue Tšuvassian tasavallassa Venäjällä. Vuonna 1935 perustetun piirin pinta-ala on 524 neliökilometriä ja asukkaita on 17&nbsp;900 henkeä (vuonna 2007).

Piiri sijaitsee Tšuvassian itäosassa. Pohjoisessa se rajoittuu Urmaryn piiriin, idässä ja etelässä Tatarstaniin sekä lännessä Kanašin piiriin. Hallinnollinen keskus on Jantikovon kylä. Piiriin kuuluu 10 maalaiskuntaa.

Seutu kuuluu Tšuvassian tasankoon. Huomattavimat joet on Tatarstanin vastaisella rajalla virtaava Kubnja ja sen sivujoet Al, Uta ja Ineš. Pinta-alasta 23 % on metsää.

Jantikovosta on maantieyhteys Kanašiin ja Urmaryyn. Tasavallan pääkaupunkiin on piirikeskuksesta matkaa 104 kilometriä.

Väestöstä 90 % on tšuvasseja.

Tärkein elinkeino on maatalous, joka on erikoistunut maidon ja lihan tuotantoon sekä viljan, perunan, vihannesten ja humalan viljelyyn. Teollisuus on vähäistä. Jantikovossa on meijeri, leipomo, tiilitehdas, ompelimoita ym.

Piirin alueella toimii kolme kansanteatteria, kaksi kuoroa ja kaksi kotiseutumuseota. Paikallislehtenä ilmestyy tšuvassinkielinen *Jal ĕçčenĕ*.

## Aiheesta muualla
* Jantikovon piiri Tšuvassian tasavallan sivustolla
Spinaaliganglio

**Spinaaliganglio** eli **takajuuren hermosolmu** on jokaisen ääreishermoston selkäydinhermon takajuuressa sijaitseva, varsinaista hermoa paksumpi kohta. Spinaaliganglio koostuu takajuuren tuntohermosyiden soomaosista eli solukeskuksista. Neuronien aksonit taasen muodostavat selkäydinhermojen takajuuret.

Spinaaligangliot kehittyvät alkiovaiheen hermostopienan soluista.

## Lähteet
*
Kekolavastajat

**Kekolavastajat** (*Amblyornis*) on lavastajien heimoon kuuluva varpuslintusuku. Kekolavastajien sukuun kuuluu BirdLifen mukaan neljä lajia.

## Kekolavastajiin kuuluvia lajeja
* Foyanlavastaja (*Amblyornis flavifrons*)
* Kekolavastaja (*Amblyornis macgregoriae*)
* Majalavastaja (*Amblyornis inornata*)
* Pikkulavastaja (*Amblyornis subalaris*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Amblyornis (englanniksi)
Barbadoksen vaakuna

**Barbadoksen vaakuna** on Barbadoksen symboli lipun ja hymnin ohella. Se hyväksyttiin maan vaakunaksi vuonna 1966.

Vaakunan kilpi on keltainen. Siihen on kuvattu viikunapuu ja kaksi maan kansalliskukkaa, *Pride of Barbados &ndash;kukka* (.

Vaakunan yllä kypärässä on käsi, joka pitää kahta sokeriruokoa Pyhän Andreaksen ristin muodossa (symboloi maan sokeriteollisuutta ja itsenäisyyspäivää 30. marraskuuta, koska se on samalla Pyhän Andreaksen päivä). Vaakunaa kannattelee delfiini ja pelikaani ja sen alla valkoisessa nauhassa lukee maan motto ''"Pride and Industry" (Ylpeys ja Toimeliaisuus).
Leirfjord

**Leirfjord** on Norjan kunta Helgelandissa Nordlandin läänissä. Sen rajanaapureita ovat idässä Hemnes, idässä ja etelässä Vefsn ja etelässä Alstahaug. Rannikolta merelle päin naapurina on Dønnan kunta ja Ranfjordenin pohjoispuolella Nesnan ja Ranan kunnat. Hallinnollinen keskus on Leland. Vuoden 2023 alussa kunnassa oli 2&nbsp;270 asukasta.

## Kuvia

Helgelandsbrua-2006-07-02.JPG|Helgelandin silta yhdistää Leirfjordenin Alstahaugiin.
Leirfjord kirke.jpg|Leirfjordin kirkko


## Lähteet

## Aiheesta muualla
Huntulavastajat

**Huntulavastajat** (*Sericulus*) on lavastajien heimoon kuuluva varpuslintusuku. Huntulavastajien sukuun kuuluu BirdLifen mukaan 4 lajia:

* Australianhuntulavastaja (*Sericulus chrysocephalus*)
* Liekkihuntulavastaja (*Sericulus bakeri*)
* Naamiohuntulavastaja (*Sericulus aureus*)
* Tulihuntulavastaja (*Sericulus ardens*)

## Lähteet

## Aiheesta muualla
*ITIS: Sericulus (englanniksi)
Brønnøysund

**Brønnøysund** on Norjan kaupunki ja Brønnøyn kunnan hallinnollinen keskus Nordlandin läänissä. Se sijaitsee rannikkotien numero 17 varrella, mannermaan ja Torgetin saaren ympärillä. Kaupungissa on konepajateollisuutta, kalanjalostusteollisuutta ja teurastamo.

Brønnøysund on vanha kauppapaikka ja liikenteen solmukohta eteläisessä Helgelandissa. Hurtigruten pysähtyy kaupungissa päivittäin. Brønnøysundin lentoasema on myös päivittäin yhteydessä Norjan lentoliikenteen solmukohtiin. Brønnøysund oli kaupunki () 1923-1964. Se sai nykyisen kaupunkistatuksensa vuonna 2000.

## Lähteet
Mahindra Electric

**Mahindra Electric**, aiemmin **REVA Electric Car Company** (RECC), on intialainen autovalmistaja, joka valmistaa ja suunnittelee sähköautoja Bangaloressa. Yhtiö on intialaisen Maini Groupin ja amerikkalaisen AEV LLC yhtiön yhteisomistuksessa.

Yhtiö valmistaa tällä hetkellä kahta eri versiota REVA -sähköautosta. *REVA i* on varustettu lyijyakulla ja sen toimintasäde yhdellä latauksella on noin 80 kilometriä sekä huippunopeus 80 km/h. *REVA L-ion* on varustettu litiumioniakulla ja sen toimintasäde yhdellä latauksella on 120 kilometriä ja huippunopeus lyijyakkuista parempi.

REVA Electric Car Companyn sähköauto on ollut myynnissä Intiassa vuodesta 2001 ja Isossa-Britanniassa vuodesta 2003 lähtien. Nykyisin autoa myydään myös Norjassa, Espanjassa, Kreikassa ja Kyproksella. Vuonna 2008 REVA oli maailman myydyin sähköauto.

## Lähteet

## Aiheesta muualla

*Yhtiön verkkosivut
Ego (albumi)

**Ego** on saksalaisen industrial metal -yhtye OOMPH!:in seitsemäs studioalbumi. Ego on yhtyeen ensimmäinen suosittu albumi.

## Kappalelista
# 
# 
#  ("Haluatko olla vapaa?")
# 
# 
# 
#  ("Hengitys")
# 
# 
#  ("Liian syvällä")
# 
#  ("Pelasta minut")
# 
#  ("Kontrollin menetys")
# 
#  ("Uneksi")
# 
# 

## Singlet
* Supernova
* Niemand ("Ei kukaan") (B-puolena)

## Videot
* Supernova
* Swallow
* Niemand

## B-puolet
* Niemand

## Lähteet
Divalicious

**Divalicious** on T. Campbellin ja Amy Mebbersonin luoma mangasarja. Sarjan päähenkilö on nuori Tina Young, jonka takkuista laulajanuraa sarja käsittelee.

## Juoni

Tina Youngin pahimmat kilpailijat ovat Bit Fencer ja Joy Blue. Tinan tavoitteena on olla paras. Tinan uskollisena managerina toimii Shaquille. Tinan poikaystävä on ex-rikollinen ja rapartisti Chaddy G, jonka juron kuoren alla piilee vanhojen piirrettyjen ystävä.
Vanhanpojan ja vanhanpiian vero

**Vanhanpojan ja -piian vero** tarkoitti Suomessa kovennettua verorasitusta 24 vuotta täyttäneille naimattomille, lapsettomille kansalaisille.

Vanhanpojan vero tuli voimaan 1935 lailla 392/1935 ja se poistui vuonna 1975 henkilöverotuksen kokonaisuudistuksen yhteydessä.

## Lähteet

## Aiheesta muualla
*
Whiplash (yhtye)

**Whiplash** on yhdysvaltalainen speed ja thrash metal -yhtye. Yhtye perustettiin vuonna 1984 New Yerseyssä. Yhtyeen alkuperäisessä kokoonpanossa oli kolme "Tonya", Tony Portaro, Tony Bono ja Tony Scaglione. Yhtyeen esikoisen *Power and Painin* julkaisuvuoden jälkeen vuonna 1986 Joe Cangelosi tuli Tony Scaglionen tilalle, kun tämä liittyi väliaikaisesti Slayeriin. Tämä kokoonpano julkaisi vuonna 1987 yhtyeen seuraavan albumin *Ticket to Mayhem*. Glenn Hansen palkattiin laulajaksi, jotta laula-kitaristi Portaro voisi keskittyä täysin kitaraan. Ennen ensimmäistä hajoamistaan yhtye julkaisi vielä albumin *Insult to Injury*. Yhtye kokoontui yhteen vuonna 1996 ja julkaisi monien miehistövaihdosten jälkeen kaksi albumia ennen kuin alkuperäinen kokoonpano julkaisi vuonna 1998 vielä yhden albumin. Sen jälkeen yhtye hajosi uudestaan.

Yhtye palasi yhteen vuonna 2008, kun Joe Cangelosi tuli Scaglionen tilalle ja Richard Day alkuperäisen basistin Bonon tilalle, joka kuoli syöpään vuonna 2002. Yhtyeen seuraava albumi *Unborn Again* julkaistiin heinäkuussa 2009.

## Diskografia
**[[Power and Pain]]* (1985)
**[[Ticket to Mayhem]]* (1987)
**[[Insult to Injury]]* (1990)
**[[Cult of One]]* (1996)
**[[Sit Stand Kneel Prey]]* (1997)
**[[Thrashback]]* (1998)
**[[Messages in Blood]]* (Kokoelma-albumi, 1999)
**[[Unborn Again]]* (2009)

## Aiheesta muualla
*Whiplashin Roadrunner Records-sivu
Brønnøy

**Brønnøy** on Norjan kunta Helgelandissa Nordlandin läänissä. Sen rajanaapureita ovat pohjoisessa Vega ja Vevelstad, idässä Vefsn ja Grane sekä etelässä Bindal ja Sømna. Kunnan hallintokeskus on Brønnøysundin kaupunkitaajama. Toinen taajama kunnan alueella on Hommelstø Velfjordenissa.

Brønnøyssä sijaitsee Brønnøysundin lentoasema ja Hurtigruten pysähtyy siellä päivittäin. Tie numero 76 vie E6-valtatielle. Kunnan läpi kulkee myös rannikkotie 17.

## Historia
Brønnøyn kunta perustettiin vuonna 1837. Sømnan kunta liitettiin Brønnøyhyn vuonna 1962, mutta se irtautui uudelleen omaksi kunnakseen 1977.

Vuonna 1988 Brøynnøyssä tapahtui yksi Norjan historian pahimmista ilmailuonnettomuuksista, kun Widerøen lento 710 törmäsi vuoreen ollessaan laskeutumassa Brønnøysundin lentokentälle.

## Media
Brønnøyssä ilmestyy paikallislehti *[[Brønnøysunds Avis]]*.

## Vaakuna
Kunnan vaakunassa on kultaisella pohjalla musta tunnusmajakka. Se viittaa rannikkokunnalle tärkeään merenkulkuun.

## Tunnettuja henkilöitä
* Kyrre Grepp (1879–1922), työväenpuolueen poliitikko
* Dag Skogheim (1928–2015), kirjailija

## Kuvia

Brønnøy rådhus.jpg|Brønnøyn kunnantalo Brønnøysundissa
Brønnøy kirke-vinter.jpg|Brønnøyn kirkko


## Lähteet
Wahrheit oder Pflicht

__NOTOC__
**Wahrheit oder Pflicht** () on saksalaisen industrial metal -yhtye OOMPH!:in kahdeksas studioalbumi, joka julkaistiin 8. helmikuuta 2004.

Kappaleista ”Augen Auf!”, ”Brennende Liebe” ja ”Sex hat keine Macht” kuvattiin musiikkivideot.

## Kappaleet

### Standardipainos
#  ("Silmät auki!"*)
#  ("Tuhat uutta valhetta")
#  ("Kun itket")
#  ("Seksillä ei ole voimaa")
#  ("Sinun tiesi")
#  ("Leikit Jumalaa")
#  ("Tulesi")
#  ("Sähkö")
#  ("Ei mikään (ole kylmempää kuin rakkautesi)")
#  ("Tällä kertaa näet")
#  ("Syvällä sinussa")
#  ("Valossa")
# {{kappale|I'm Going Down (Piilotettu raita kappaleen "Im Licht" lopussa)

### Rajoitetun painoksen kappaleet
# Augen Auf! ("Silmät auki!"*)
# Tausend neue Lügen ("Tuhat uutta valhetta")
# Wenn du weinst ("Kun itket")
# Sex hat keine Macht ("Seksillä ei ole voimaa")
# Burn Your Eyes
# Dein Weg ("Sinun tiesi")
# Du spielst Gott ("Leikit Jumalaa")
# Dein Feuer ("Tulesi")
# Answer Me
# Der Strom ("Sähkö")
# Nichts (ist kälter als deine Liebe) ("Ei mikään (ole kylmempää kuin rakkautesi)")
# Diesmal wirst du sehen ("Tällä kertaa näet")
# Tief in dir ("Syvällä sinussa")
# Im Licht ("Valossa")
# I'm Going Down (Piilotettu raita kappaleen "Im Licht" lopussa)

### Uuden painoksen kappaleet
# Augen Auf! ("Silmät auki!"*)
# Tausend neue Lügen ("Tuhat uutta valhetta")
# Wenn du weinst ("Kun itket")
# Sex hat keine Macht ("Seksillä ei ole voimaa")
# Brennende Liebe ("Palava rakkaus")
# Dein Weg ("Sinun tiesi")
# Du spielst Gott ("Leikit Jumalaa")
# Dein Feuer ("Tulesi")
# Eisbär ("Jääkarhu")
# Der Strom ("Sähkö")
# Nichts (ist kälter als deine Liebe) ("Ei mikään (ole kylmempää kuin rakkautesi)")
# Diesmal wirst du sehen ("Tällä kertaa näet")
# Tief in dir ("Syvällä sinussa")
# Im Licht ("Valossa")
# I'm Going Down (Piilotettu raita kappaleen "Im Licht" lopussa)

## B-puolet
* The World Is Yours
* Eiszeit ("Jääkausi")
* Kill Me Again

## Arvostelut
* Imperiumi: 6/10
* Laut.de: 

## Lähteet
GlaubeLiebeTod

__NOTOC__
**GlaubeLiebeTod** () OOMPH!:n yhdeksäs studioalbumi, joka julkaistiin 24. maaliskuuta 2006.

Kappaleista ”Gott ist ein Popstar”, ”Das letzte Streicholz”, ”Die Schlinge” ja  ”Träumst Du?” kuvattiin musiikkivideot. 

## Kappaleet
#  ("Jumala on poptähti!")
#  ("Viimeinen tulitikku")
#  ("Uneksitko?")
#  ("Hirttosilmukka")
#  ("Haluat sitä myös")
# 
#  ("Aarteeni")
#  ("Älä käänny ympäri")
#  ("Maata näkyvissä")
#  ("Tanssi kuolemaan")
#  ("Haluan sielusi")
#  ("Liian paljon rakkautta voi tapattaa sinut")
# Wenn du mich lässt ("Jos päästät minut") (Digipack extra bonuskappale)
# Menschsein ("Ihmisen olemassaolo") (Digipack extra bonustrack)
# Gott ist ein Popstar - Video (Digipack extra video)

## B-puolet
* Weißt du wie viel Sterne stehen? ("Tiedätkö kuinka monta tähteä ylhäällä on?")
* Fragment
* Die Hölle kann warten ("Helvetti voi odottaa")
* Der Präsident ist tot (Extrabreit cover) ("Presidentti on kuollut")
* Zauberstab (Zsa Zsa cover) ("Taikasauva")
* Polizisten (Extrabreit cover) ("Poliisi")
* God is a Popstar
* Die Schlinge (feat. Apocalyptica)
* Träumst Du? (feat. Marta Jandová) 
* Für Immer ("Ikuisesti")

## Arvostelut
* Metal.de: 7/10

## Lähteet
Uunisaari

**Uunisaari** () on pieni Helsingin kaupungin omistama saari Helsingin eteläpuolella Kaivopuiston edustalla, pinta-alaltaan noin kolme hehtaaria. Saari koostuu oikeastaan kapean salmen erottamista pohjoisesta ja eteläisestä saaresta, joita yhdistää puusilta. 

Uunisaaressa on aikaisemmin ollut teollisuutta, muun muassa vernissatehdas ja öljytehdas. Siellä on myös valmistettu ruumisarkkuja. Teollinen toiminta on kuitenkin loppunut jo yli sata vuotta sitten. Muistona siitä on entinen tehdasrakennus, jossa toimii nykyisin ravintola. 

Uunisaarella on pitkät perinteet myös virkistyskäytöstä. Saaressa toimi jo 1800-luvulla suosittu merikylpylä. Nykyisin kylpylä on suljettu, mutta vuonna 1934 avattu uimaranta on edelleen suosittu helsinkiläisten kesänviettopaikka. Lisäksi saari on suosittu piknik-kohde. Kesäisin Uunisaareen on veneyhteys Merisatamantorilta, talvisin saareen johtaa mantereelta ponttonisilta. Uunisaaresta pääsee myös kulkemaan aallonmurtajaa pitkin viereiseen Liuskasaareen.

## Lähteet
*Helsingin kaupunki, Liikuntavirasto
*Uunisaari.com 

### Viitteet

## Aiheesta muualla
* Helsinki saa uuden hiekkarannan. Uunisaaren uimalaitos ja hiekkaranta valmistuvat juhannukseksi, Helsingin Sanomat, 10.06.1934, nro 153, s. 5, Kansalliskirjaston digitaaliset aineistot
Luettelo yhdysnimistä, joilla on Suomessa yli 500 kantajaa

Tälle sivulle on koottu yhdysmerkilliset yhdysnimet, joilla on ollut kantajia Väestörekisterikeskuksen mukaan yli 500. Lukumäärät on tarkistettu toukokuussa 2013 ja pyöristetty lähimpään viiteenkymmeneen.

## Naiset

## Miehet

## Lähteet

*Väestörekisterikeskuksen Nimipalvelu, http://verkkopalvelu.vrk.fi/Nimipalvelu/default.asp?L=1
*Yliopiston nimipäiväalmanakka 2001
*Yliopiston nimipäiväalmanakka 2002
Botola

**Botola** tunnetaan myös nimellä **Groupement National de Football 1** eli **GNF 1** () on Marokon jalkapallosarjojen korkein sarjataso. Sarjassa pelaa 16 joukkuetta, jotka kohtaavat toisensa kahdesti, vieraissa ja kotona, jolloin otteluita kertyy joukkuetta kohden 30. Kauden päätteeksi sarjan kaksi viimeistä joukkuetta putoaa GNF 2:een. Sarjan kaksi parasta joukkuetta puolestaan pääsevät Afrikan Mestarien liigan karsintoihin ja kolmanneksi, sekä neljänneksi sijoittuneet Arabian Mestarien liigan ensimmäiselle kierrokselle.

Historian saatossa menestyksekkäin joukkue on ollut Wydad Casablanca 17 mestaruudella. Seuraavaksi menestyneimmät ovat FAR Rabat ja Raja Casablanca 12 mestaruudella.

## Joukkueet kaudella 2024–2025
* Chabab Mohammédia
* Club Meknès
* Difaa El Jadidi
* FAR Rabat
* FUS Rabat
* Hassania Agadir
* Ittihad Tanger
* MAS Fes
* MA Tétouan
* Olympic Safi
* Raja Casablanca
* Reneaissance Zemamra
* RS Berkane
* Salmi
* Union de Touarga
* Wydad Casablanca

## Mestarit

*1956–57 - Wydad Casablanca
*1957–58 - Kawkab Marrakesch
*1958–59 - EJS Casablanca
*1959–60 - KAC Kénitra
*1960–61 - FAR Rabat
*1961–62 - FAR Rabat
*1962–63 - FAR Rabat
*1963–64 - FAR Rabat
*1964–65 - Maghreb Fès
*1965–66 - Wydad Casablanca
*1966–67 - FAR Rabat
*1967–68 - FAR Rabat
*1968–69 - Wydad Casablanca
*1969–70 - FAR Rabat
*1970–71 - Renaissance Settat
*1971–72 - ADM Casablanca
*1972–73 - KAC Kénitra
*1973–74 - Raja Béni Mellal
*1974–75 - Mouloudia d'Oujda
*1975–76 - Wydad Casablanca
*1976–77 - Wydad Casablanca
*1977–78 - Wydad Casablanca
*1978–79 - Maghreb Fès
*1979–80 - SCCM Mohammédia
*1980–81 - KAC Kénitra
*1981–82 - KAC Kénitra
*1982–83 - Maghreb Fès
*1983–84 - FAR Rabat
*1984–85 - Maghreb Fès
*1985–86 - Wydad Casablanca
*1986–87 - FAR Rabat
*1987–88 - Raja Casablanca
*1988–89 - FAR Rabat

*1989–90 - Wydad Casablanca
*1990–91 - Wydad Casablanca
*1991–92 - Kawkab Marrakesch
*1992–93 - Wydad Casablanca
*1993–94 - Olympique Casablanca
*1994–95 - CODM Meknès
*1995–96 - Raja Casablanca
*1996–97 - Raja Casablanca
*1997–98 - Raja Casablanca
*1998–99 - Raja Casablanca
*1999–00 - Raja Casablanca
*2000–01 - Raja Casablanca
*2001–02 - Hassania d'Agadir
*2002–03 - Hassania d'Agadir
*2003–04 - Raja Casablanca
*2004–05 - FAR Rabat
*2005–06 - Wydad Casablanca
*2006–07 - Olympique Khouribga
*2007–08 - FAR Rabat
*2008–09 - Raja Casablanca
*2009–10 - Wydad Casablanca
*2010–11 - Raja Casablanca
*2011–12 - Moghreb Tétouan
*2012–13 - Raja Casablanca
*2013–14 - Moghreb Tétouan
*2014–15 - Wydad Casablanca
*2015–16 - FUS Rabat
*2016–17 - Wydad Casablanca
*2017–18 - IR Tanger
*2018–19 - Wydad Casablanca
*2019–20 - Raja Casablanca
*2020–21 - Wydad Casablanca
*2021–22 - Wydad Casablanca

## Eniten mestaruuksia

## Lähteet
* RSSSF
Pablo Forlán

**Pablo Forlán Lamarque** (s. 14. heinäkuuta 1945 Soriano, Uruguay) on entinen uruguaylainen jalkapalloilija. Hän on Diego Forlánin isä. Forlán pelasi Uruguayn jalkapallomaajoukkueessa Englannin MM-kisoissa sekä Saksan MM-kisoissa. Hän voitti Uruguayn 1. divisioonan 7 kertaa (1964, 1965, 1967, 1968, 1978, 1980, 1982), Copa Libertadoresin 1966, Intercontinental Cupin 1966 ja Campeonato Paulistan kolmesti (1970, 1971, 1975).
Disney Cinemagic

**Disney Cinemagic** on Disneyn viides kanava, ja se keskittyy elokuviin. Kanavalla on lähetyksiä vain Englannissa, Irlannissa, Ranskassa, Portugalissa ja Espanjassa. Disney Cinemagic ottaa Toon Disneyn kanavaluettelopaikan Englannissa, Irlannissa, Ranskassa, Portugalissa ja Espanjassa.
Théodore Monod

**Théodore André Monod** (9. huhtikuuta 1902 Rouen, Ranska – 22. marraskuuta 2000 Versailles, Ranska) oli ranskalainen luonnontieteilijä, tutkimusmatkailija ja humanisti. Monod toimi Institut d’Afrique noiren johtajana, Muséum national d'Histoire naturellen professorina, ja hän oli Académie des sciences d'outre-merin jäsen vuodesta 1949, Académie de Marinen jäsen vuodesta 1957 ja Ranskan tiedeakatemian Académie des Sciencesin jäsen vuodesta 1963. Vuonna 1960 hän oli perustamassa World Academy of Art and Science -järjestöä.

Monodin ura alkoi hylkeiden tutkijana Mauritaniassa Cap Blanc niemimaalla. Pian hänen mielenkiintonsa kääntyi sisämaahan Saharan autiomaahan, jota hän tutki kuusi vuosikymmentä etsien metoriitteja. Vaikkei hän löytänyt etsimäänsä meteoriittia, hän löysi useita uusia kasvilajeja ja tärkeitä neoliittisia asuinpaikkoja. Ehkä merkittävin näistä löydöksistä oli 6&nbsp;000 vuotta vanha Asselarin ihminen Adrar des Ifoghas -vuorilla Malissa.

Monod oli pasifisti ja ydinaseiden vastustaja, ja hän kirjoitti useita artikkeleita, jotka on vaikuttaneet myöhemmin muun muassa ympäristöliikkeen nousuun.   

Monod on sukua biologi Jacques Monodille, muusikko Jacques-Louis Monodille, poliitikko Jérôme Monodille ja elokuvaohjaaja Jean-Luc Godardille.

## Teokset (valikoima)
Uusintapainoksia, Actes Sud Arles
**Méharées*, (Paris, 1937), rééd. 1989.
**L'Émeraude des garamantes*, (éditions de L'Harmattan, Paris, 1984), rééd. 1992.
**L'Hippopotame et le philosophe*, rééd. 1993.
**Désert lybique*, éditions Arthaud, 1994.
**Majâbat Al-Koubrâ*, Actes Sud, 1996.
**Maxence au désert*, Actes Sud, Arles, 1995.
**Tais-toi et marche ...*, exploration journal from El Ghallaouya-Aratane-Chinguetti, Actes Sud, 2002.

## Lähteet
*Tribute to Theodore Monod

## Aiheesta muualla
* Obituary at monachus-guardian.org  
* Théodore Monod
Tabligh

**Tablighi Jamaat** on Intian niemimaalla syntynyt pietistinen ja lähetyshenkinen uskonnollinen liike, joka  kuuluu islamin sunnalaiseen suuntaukseen. Intiassa se on tärkein muslimien keskuudessa esiintyvä uskonnollinen herätysliike, ja se on saanut suosiota erityisesti koulutetun väen keskuudessa. 

Liikkeen perusti Maulana Muhammad Ilyas vuonna 1927. Ilyas oli oppinut suufiopettaja, joka alkoi saarnata maaseudun kyläläisille aidosta islamista, joka perustui Koraaniin ja haditheihin, islamilaisen lain seuraamiseen sekä hurskauteen ja meditaatioon. Hän lähetti oppilaitaan myös muihin maalaiskyliin. 

Liike sai suosiota varsinkin Pohjois-Intiassa. Intian itsenäistyttyä liike jakaantui siitä irtautuneisiin maihin eli Pakistaniin ja tästä vuonna 1971 eronneeseen Bangladeshiin. Nykyisin liike on levinnyt kaikkialle maailmaan. Malesiassa Tabligh on kiinnostanut etenkin koulutettuja muslimeita. Englannissa Bradfordin lähistöllä on koko Euroopan Tabligh-liikkeen keskus.

## Lähteet
Natriumamidi

**Natriumamidi** (NaNH2) on ioniyhdiste. Aine reagoi hyvin herkästi veden kanssa ja on hyvin vahvasti emäksinen. Ainetta käytetään muun muassa orgaanisen kemian synteesireaktioissa.

## Valmistus
Natriumamidia voidaan valmistaa natriumin ja ammoniakkikaasun reaktiolla, mutta yleensä käytetään kuitenkin nestemäistä ammoniakkia.. Katalyyttinä käytetään rauta(III)nitraattia.
:2 Na + 2 NH3 → 2 NaNH2 + H2

## Reaktioita
### Epäorgaanisia reaktioita
Natriumamidi reagoi hyvin voimakkaasti veden kanssa, jolloin muodostuu ammoniakkikaasua ja natriumhydroksidia. Palaessaan aine muodostaa natriumperoksidia ja typen oksideita, kuten typpidioksidia.
:NaNH2 + H2O → NH3 + NaOH
:2NaNH2 + 4O2 → Na2O2 + 2 NO2 + 2H2O

Natriumamidia käytetään valmistettaessa natriumatsidia. Natriumamidi reagoi joko dityppimonoksidin tai natriumnitraatin kanssa tuottaen natriumatsidia.
:2 NaNH2  +  N2O   →   NaN3  +  NaOH  +  NH3
:3 NaNH2  +  NaNO3   →   NaN3  +  3 NaOH  +  NH3

Aikaisemmin natriumamidia käytettiin myös natriumsyanidin valmistamiseen. Natriumamidi reagoi hiilen kanssa muodostaen natriumsyanamidia, joka muodostaa edelleen hiilen kanssa reagoidessaan natriumsyanidia.
:2 NaNH2 + C → Na2CN2 + H2
:Na2CN2 + C → 2 NaCN

### Orgaanisia reaktioita
Natriumamidi aiheuttaa halogenoiduissa yhdisteissä eliminaatioreaktion, jossa halogeeniatomit poistuvat yhdisteestä halogeenivetynä. Tällöin yhdisteeseen syntyy kolmoissidos. Esimerkkinä fenyyliasetyleenin synteesi.

Jos β-asemassa ei ole vetyä liittyneenä hiileen, voi reaktio natriumamidin kanssa johtaa syklisen yhdisteen muodostumiseen. Esimerkissä syntyy metyleenisyklopropaania.

Natriumamidia käytetään liittämään aminoryhmiä pyridiinirenkaaseen. Aminoryhmä kiinnittyy yleensä kakkoshiileen.

## Lähteet
The British Trust for Ornithology

**The British Trust for Ornithology** (BTO) on Britannian lintujen tutkimista varten vuonna 1932 perustettu järjestö.

BTO perustettiin vuonna 1927 aloitetun Oxford Bird Census -nimisen tutkimusohjelman innoittamana ja sen kehittämiseksi. Koollekutsujana ja ensimmäisenä lahjoittajana toimi Max Nicholson, ensimmäisenä sihteerinä Bernard Tucker ja varapuheenjohtajana Henry Witherby. Nimensä järjestö sai toukokuussa 1933, ja ensimmäinen vetoomus lahjoituksista oli The Timesissa 1.7.1933.

BTO:n tehtävänä on johtaa lintututkimusta, ja se keskittyy populaatio- ja pesimälinnustotutkimuksiin sekä rengastukseen, jonka aineiston kerää suuri joukko vapaaehtoisia harrastajia. Esimerkiksi järjestön *Garden BirdWatch* tutkimus perustuu tavallisten ihmisten omassa puutarhassaan viikoittain tekemään lintulaskentaan. Suomessa BirdLife Suomi järjestää samantapaisia laskentoja, esimerkiksi Pihabongaus-tapahtuman talvilintujen laskemiseksi.

BTO:n julkaisuja ovat:
* *Bird Study* - tieteellinen julkaisu vuodesta 1953.
* *BTO News* - jäsentiedote.
* *Bird Table* - *Garden BirdWatch* projektin osallistujille.
* *Ringing & Migration* - rengastajille suunnattu julkaisu.

Vuonna 1967 BTO aloitti Britteinsaarten pesimälinnustokartoituksen *Atlas of Breeding Birds in Britain and Ireland*, jonka tulokset julkaistiin 1976. Suomessa aloitti Lintutieteellisten yhdistysten liitto (LYL, nykyisin BirdLife Suomi) Lintuatlaksen vuonna 1974 juuri brittien Atlaksen innoittamana. Toisen Lintuatlaksen tulokset julkaistiin 1993 (*The New Atlas*), ja parhaillaan on Britanniassa, kuten myös Suomessa, menossa *Bird Atlas 2007-2011*, jossa selvitetään Britteinsaarten pesimä- ja talvilinnusto.

Vuonna 1938 BTO lahjoitti varat uuden *Edward Grey Institute of Field Ornithologyn* perustamiseen. Instituutti liitettiin 1947 Oxfordin yliopiston uuteen eläintieteen maastotutkimusorganisaatioon. Joulukuussa 1962 BTO hankki Tringistä Hertfordshirestä omistukseensa suuren viktoriaanisen rakennuksen *Beech Groven*, jonne siirrettiin järjestön päämaja Oxfordista ja rengastustoiminta British Museumista. Huhtikuussa 1991 BTO muutti lahjoituksena saadulle The Nunnery -nimiselle tilalle Thetfordiin Norfolkiin. Paikalla on sijainnut benediktiininunnien luostari, josta on yhä rakenteita jäljellä. 2000-luvun alussa perustettiin uusi kirjasto, joka on omistettu Chris Meadin muistolle. Professori Jeremy Greenwood toimi The Nunneryn johtajana 1988–2007. Nykyinen johtaja on tohtori Andy Clements.

## Lähteet
* BTO:n kotisivu 

### Viitteet
Richard Trevithick

**Richard Trevithick** (13. huhtikuuta 1771 Cornwall, Britannia – 22. huhtikuuta 1833) oli brittiläinen kaivosinsinööri, keksijä ja ensimmäisen toimivan täysikokoisen rautatiekäytössä olleen höyryveturin keksijä. Maailman ensimmäinen höyryveturin vetämä junamatka tehtiin 21. helmikuuta 1804 Trevithickin nimeämättömän höyryveturin vetäessä junaa Merthyr Tydfilin lähellä Walesissa.

Trevithickin ansio oli ennen kaikkea korkeapaineisen höyryn hyödyntämisessä käytännössä. Trevithick kehitti myös höyryautoa ja höyryn ja raudan käyttöä laivoissa. Hän matkusteli myös Etelä-Amerikassa kaivostoimintaa kehittämässä. Trevithick oli naimisissa ja hänellä oli neljä lasta.

## Lähteet

## Aiheesta muualla

*Richard Trevithick 1771–1833  (Trevithick Societyn sivu)
*Richard Trevithick, Spartacus Educational -sivusto
*''London Steam Carriagen'' replika Brooklandsissa 
*Penydarren-veturi, Spartacus Educational -sivusto
*Old Merthyr Tydfil: Richard Trevithick & Penydarren-veturi Historiallisia kuvia Penydarren-veturista
*Kuvasarja Trevithickin 'Puffing Devil' nousun Camborne Hillin rinnettä, 1801, kaksisataavuotisjuhlasta
*www.steamcircus.infoYhteenveto Steam Circusin sijainnista ja uusia teorioita
National Review

**National Review** on yhdysvaltalainen konservatiivinen, yhteiskunnallisia aiheita käsittelevä aikakauslehti. Lehti kutsuu itseään ”Amerikan luetuimmaksi ja vaikutusvoimaisimmaksi republikaanisten/konservatiivisten uutisten, näkökulmien ja mielipiteiden aikakauslehdeksi”.

Lehden perusti kirjailija-toimittaja William F. Buckley, Jr. vuonna 1955.

## Lähteet
Björn Collinder

**Björn Collinder** (22. heinäkuuta 1894 Sundsvall, Ruotsi – 20. toukokuuta 1983 Wien, Itävalta) oli ruotsalainen kielitieteilijä, joka oli perehtynyt fennougristiikkaan. Hän muun muassa käänsi Kalevalan ruotsiksi. Hän edusti vanhakantaista, nyttemmin jo hylättyä teoriaa, että olisi olemassa ural-altailainen kielikunta.

Collinder oli pitkään Uppsalan yliopiston fennougristiikan professori.

## Lähteet
Matkamessut

**Matkamessut** on Helsingin Messukeskuksessa vuodesta 1987 järjestetty matkailuaiheinen messutapahtuma. Matkamessuilla esillä on muun muassa matkakohteita koti- ja ulkomailta, matkanjärjestäjiä ja matkatoimistoja sekä liikenneyhtiötä. Tuoteryhmiä ovat matkailuorganisaatiot, matkatoimistot, matkanjärjestäjät ja matkahakupalvelut, matkakohteet ulkomailla ja Suomessa, lento-, laiva-, ja maaliikenne, majoitus, it-järjestelmät ja -sovellukset, matkailijan palvelut ja varusteet sekä matkatyypit teemoittain. Vuonna 2013 matkamessujen kanssa samaan aikaan järjestettiin myös Caravan-messut, joissa esiteltiin matkailuajoneuvoja ja niihin liittyviä palveluita.

## Kävijämääriä

## Lähteet

## Aiheesta muualla
* Matkamessujen virallinen sivusto
Franco Ballerini

**Franco Ballerini** (11. joulukuuta 1964 Firenze – 7. helmikuuta 2010 Pistoia) oli italialainen maantiepyöräilijä. Hänen merkittävin saavutuksensa on Pariisi–Roubaix-kilpailun voitto vuosina 1995 ja 1998. Hän kilpaili ammattilaisena vuosina 1986–2001. 

Ballerini toimi Italian pyöräilyjoukkueen managerina vuodesta 2002 kuolemaansa saakka.

Ballerini menehtyi rallionnettomuudessa 7. helmikuuta 2010 toimiessaan kartanlukijana Alessandro Ciardille.

## Saavutuksia
Lähde: Cycling Archives

;1987
:Tre Valli Varesine, voitto
;1988
:GP Sanson, voitto
;1989
:GP Città di Camaiore, voitto
:Coppa Placci, toinen
;1990
:Pariisi–Bryssel, voitto
:Giro del Piemonte, voitto
:Giro di Campania, voitto
:GP des Ameriques, voitto
:Gent–Wevelgem, kolmas
:Giro del Veneto, kolmas
;1991
:Giro della Romagna, voitto
:Lombardian ympäriajo, kolmas
:Italian ympäriajo, etapin 14 voitto
;1993
:Pariisi–Roubaix, toinen
;1994
:Gent–Wevelgem, toinen
:Pariisi–Bryssel, toinen
:Pariisi–Roubaix, kolmas
;1995
:Pariisi–Roubaix, voitto
:Omloop Het Volk, voitto
;1996
:GP de Wallonie, voitto
:Itävallan ympäriajo, kokonaiskilpailussa kolmas, etapin 5 voitto
;1997
:Flanderin ympäriajo, kolmas
;1998
:Pariisi–Roubaix, voitto
:Tirreno–Adriatico, kokonaiskilpailussa toinen 

## Lähteet
Arkangelin kuvernementti

**Arkangelin kuvernementti** eli *Arkangelin lääni* tai *Vienan lääni*  () oli Venäjän keisarikunnan ja sittemmin Venäjän SFNT:n hallinnollinen alue valtakunnan luoteisosassa vuosina 1784−1929.

Se oli Euroopan-puoleisen Venäjän kuvernementeista laajin ja ulottui Suomen rajalta Uralille asti. Kuvernementti rajoittui Pohjoiseen jäämereen ja käsitti muun muassa Kuolan niemimaan, Vienan Karjalan ja nykyisen Arkangelin alueen Vienanmeren ympäristössä sekä Nenetsian ja Komin tasavallan alueet. Arkangelin kuvernementin Vienanmeren länsipuolinen osa laskettiin osaksi Vienan Karjalaa.

Venäjän keisarikunnan ensimmäisessä koko maan kattaneessa väestönlaskennassa 1897 Arkangelin kuvernementin asukasluku oli 346&nbsp;536 henkeä ja pinta-ala 742&nbsp;759,2 neliövirstaa eli noin 845&nbsp;000 km2.

Kuvernementinkaupunki oli Arkangeli. Kuvernementti jakautui kihlakuntiin (*ujezd*). Vuonna 1796 kuvernementtiin kuuluivat Kuolan, Kemin, Onegan, Šenkurskin, Holmogoryn, Pinegan ja Mezenin kihlakunnat. Kuolan kihlakunta yhdistettiin Kemin kihlakuntaan vuonna 1859, perustettiin uudelleen vuonna 1883 ja muutettiin Aleksandrovskin kihlakunnaksi vuonna 1899. Mezenin kihlakunnasta pilkottiin erilleen suuri Petšoran kihlakunta vuonna 1891.

Vuoden 1897 väestönlaskennan aikaan kuvernementissa oli seuraava kihlakuntajako:

Vallankumouksen ja sisällissodan jälkeen vuonna 1921 osia Arkangelin kuvernementista lohkottiin Murmanskin kuvernementtiin, Karjalan työkansan kommuuniin ja Syrjäänien (Komin) autonomiseen alueeseen. Vuonna 1929 kuvernementti lakkautettiin ja sen alueesta yhdessä Vologdan ja Pohjois-Vienan kuvernementtien kanssa muodostettiin Pohjoinen aluepiiri (*Severnyi krai*). Vuonna 1936 tästä erotettiin Komin autonominen sosialistinen neuvostotasavalta, ja jäljelle jäänyt osa jaettiin vuonna 1937 Arkangelin alueeseen ja Vologdan alueeseen.

## Lähteet

## Aiheesta muualla

*Väestötilasto 1897. demoscope.ru
*Aluejaon historia. Guide books to Russian Archives.  
*Архангельская губерния
Loistohippiäiset

**Loistohippiäiset** (*Leptopoecile*) on pyrstötiaisten heimoon kuuluva varpuslintusuku.

Loistohippiäiset elävät Keski-Aasiassa. Ne ovat pieniä, pitkäpyrstöisiä lintuja, niiden elämä tunnetaan huonosti, ja niitä pidetään myös hippiäisten ja ehkä myös tiaisten lähisukulaisina. Suvussa on kaksi lajia:

* Loistohippiäinen (*Leptopoecile sophiae*)
* Töyhtöloistohippiäinen (*Leptopoecile elegans*)

## Lähteet
* Perrins, Christopher M. (päätoim.) 1992: Otavan lintutieto - Maailman linnut. Otava. Italia. 
* ITIS
Turów Zgorzelec

**PGE Turów Zgorzelec** on puolalainen koripalloseura, joka sijaitsee Zgorzelecissa Ala-Sleesian voivodikunnassa.

## Historia

Seura perustettiin urheiluseurana vuonna 1948 nimellä *KS Górnik Turoszów* ja koripallojaosto avattiin vuonna 1964. Joukkue nousi alueelliseen sarjaan vuonna 1972 ja toiseen divisioonaan vuonna 1976. Kahden vuoden päästä joukkue pääsi I-divisioonaan mutta putosi sieltä heti samana vuonna. Joukkue putosi vielä II-divisioonastakin, kunnes se nousi vuonna 1982 takaisin.

Seura pysyi II-divisioonassa aina vuoteen 1994 saakka, kunnes se putosi Lower Silesian Leagueen. Uudestaan se onnistui nousemaan II-divisioonaan vuonna 1997 ja neljä vuotta myöhemmin I-divisioonaan. Seuralle tarjottiin villiä korttia nousemiseen vuonna 2003, mutta joukkue ei hyväksynyt sitä vaan halusi nousta pelillisesti. Se voitti I-divisioonan mestaruuden vuonna 2004, jolloin se pystyi nousemaan Polska Liga Koszykówkiin. Seuran spnsorinimi vaihdettiin *KS Turów Zgorzelecisata* *KKS Turów Zgorzelec S.A.*:han vuonna 2006. Seura pääsi ULEB Eurocupissa kahdeksan parhaan joukkoon kaudella 2007-2008.

## Lähteet

## Aiheesta muualla
* Virallinen kotisivu   
* Joukkue PLK:n sivuilla 
* Joukkue ULEB Eurocupin sivuilla
Miesten 10 metrin ilmakivääri ammunnan maailmancupin finaalissa 2008

**Miesten 10 m ilmakivääri** ammuttiin maailmancupin finaalissa Bangkokissa Thaimaassa 5. marraskuuta 2008. Kilpailun voitti Intian Gagan Narang tuloksella 703,5 (600+103,5), joka on uusi finaalimaailmanennätys ja sivuava peruskilpailun maailmanennätys.

## Aikataulu
Ajat ovat paikallista aikaa

## Ennätykset

*Peruskilpailu:

*Finaali:

## Peruskilpailu

## Finaali

## Lähteet
*
*
Ritchie Boys

**Ritchie Boys** oli noin 10&nbsp;000 nuoren saksalaisen, lähinnä juutalaisten muodostama joukko, joka liittyi Yhdysvaltain armeijaan. Heidät koulutettiin armeijan tiedustelukoulussa, Camp Ritchiessä, Marylandissä. He saivat erityiskoulutuksen psykologiseen sodankäyntiin. Kulttuuritaustansa ja saksan kielen osaamisen johdosta heidän katsottiin soveltuvan tähän tehtävään amerikkalaisia sotilaita paremmin. Heidän tehtävänään oli vastustajan tutkiminen ja demoralisointi tavoitteenaan ehdoton antautuminen.

Yhdysvaltojen julistettua sodan Saksalle Ritchie Boysistä tuli liittoutuneiden joukkojen merkittävä työkalu. He saapuivat Eurooppaan Normandian maihinnousu alkaessa 6. kesäkuuta 1944. Ritchie Boysit toivat liittoutuneille tärkeätä tietoa ja he auttoivat murtamaan saksalaisten vastarintaa. He kuulustelivat sotavankeja ja loikkareita. Lisäksi he johtivat saksalaisia joukkoja ja siviilejä harhaan välittämällä disinformaatiota sanomalehti-ilmoituksilla, lentolehtisillä, uutislähetyksillä ja kovaäänisin varustetuilla kuorma-autoilla.

Sodan jälkeen Ritchie Boysit toimivat tulkkeina Nürnbergin oikeudenkäynneissä. Sodan jälkeen he eivät ole pitäneet yhteyttä, vaan toimiminen sotilaana oli vain lyhyt vaihe heidän elämässään.

Tunnetuimpia Ritchie Boysin jäseniä ovat: Hans Habe, Klaus Mann, Stefan Heym, ja David Robert Seymour.
Ramón Carnicer

**Ramón Carnicer** (24. lokakuuta 1789 Tàrrega, Katalonia – 17. maaliskuuta 1855 Madrid) oli espanjalainen säveltäjä ja kapellimestari. Hän sävelsi muun muassa useita oopperoita, lauluja ja requiemin. Kapellimestarina hän ansioitui juuri oopperan alalla. Nykypäivänä hänet kuitenkin muistetaan parhaiten Chilen kansallislaulun säveltäjänä.

Carnicer oli myös kirjailija. Hän ei koskaan käynyt Chilessä.

## Lähteet

## Aiheesta muualla
Ralph Ineson

**Ralph Ineson** (s. 15. joulukuuta 1969 Leeds, West Yorkshire, Englanti, Iso-Britannia) on englantilainen näyttelijä. Hänet tunnettaneen parhaiten Chris Finchin roolista televisiosarjassa *[[Konttori (brittiläinen televisiosarja)|Konttori]]*.

Hän näyttelee myös kuolonsyöjä Amikus Carrowia kolmessa viimeisessä *[[Harry Potter (elokuvasarja)|Harry Potter]]* -elokuvassa (2009–2011), Williamia elokuvassa *[[The Witch]]* (2015), Vihreää ritaria elokuvassa *[[The Green Knight]]* (2021), tohtori Wilhelm Sieversiä elokuvassa *[[Nosferatu (vuoden 2024 elokuva)|Nosferatu]]* (2024), sekä Galactusta Marvel Cinematic Universen (MCU) elokuvassa *[[The Fantastic Four: First Steps]]* (2025).

## Aiheesta muualla

*
Renegotiations: The Remixes

__NOTOC__
**Renegotiations: The Remixes** on hip hop -ryhmä Black Eyed Peasin remix-EP, joka julkaistiin 28. maaliskuuta 2006. EP:n kaikki kappaleet ovat edelliseltä *[[Monkey Business (albumi)|Monkey Business]]* -albumilta.

## Kappaleet
#
#
#
#
#
#
#

## Arvostelut
* AllMusic: 

## Lähteet
Aleksandr Volkov

**Aleksandr Volkov** -nimisiä henkilöitä on useita:

* Aleksandr Aleksandrovitš Volkov (1951–2017), Udmurtian ensimmäinen presidentti
* Aleksandr Lukitš Volkov (s. 1928), karjalainen runoilija
* Aleksandr Nikolajevitš Volkov (s. 1953), venäläinen jääpalloilija
* Aleksandr Vladimirovitš Volkov (s. 1997), venäläinen jääkiekkoilija
* Aleksandr Volkov (kosmonautti) (s. 1948), neuvostoliittolainen kosmonautti
* Aleksandr Volkov (s. 1988), venäläinen vapaaottelija
* Oleksandr Volkov (s. 1964), ukrainalainen koripalloilija ja poliitikko.
Moottoripyöräilyn Japanin Grand Prix 2009

**Japanin Grand Prix** oli kauden 2009 toinen kilpailu. Se ajettiin Twin Ring Motegin radalla 24.–26. huhtikuuta.

## Tulokset
### MotoGP
Moottoripyöräilyn Espanjan Grand Prix 2009

**Espanjan Grand Prix** oli kauden 2009 kolmas kilpailu. Se ajettiin Jerezin radalla 1.–3. toukokuuta.

## Tulokset
### MotoGP lopputulokset

### 250cc lopputulokset

### 125cc lopputulokset

## Lähteet
Töyhtöloistohippiäinen

**Töyhtöloistohippiäinen** (*Leptopoecile elegans*) on pyrstötiaisten heimoon kuuluva pieni varpuslintu.

## Koko ja ulkonäkö
Töyhtöloistohippiäinen muistuttaa suuresti loistohippiäistä, mutta sen silmäkulmajuova on musta, kun se loistohippiäisellä on valkoinen.

## Esiintyminen
Töyhtöloistohippiäinen elää Keski-Kiinassa ja mahdollisesti Intiassa. Sen elinympäristön ala on 100&nbsp;000–1&nbsp;000&nbsp;000 neliökilometriä.

## Ravinto
Töyhtöloistohippiäinen syö hyönteisiä ja muita pieniä selkärangattomia.

## Lähteet
* Perrins, Christopher M. (päätoim.) 1992: Otavan lintutieto - Maailman linnut. Otava. Italia. 
* IBC 
* ADW (kuva)

### Viitteet
PostFinance-Arena

**PostFinance Arena** on jäähalli Bernissä, Sveitsissä. Jäähalli on SC Bernin kotihalli sekä vuoden 2009 jääkiekon MM-kisojen toinen pelipaikka. Vuonna 2011 hallissa pidettiin taitoluistelun Euroopan-mestaruuskilpailut. Halli on nimetty Sveitsin postin omistaman PostFinance-pankin mukaan. Halli on kokonaiskapasiteetiltaan Euroopan suurimpia jääkiekkoareenoita. Sen erikoisuutena on 10&nbsp;331 paikkainen seisomakatsomo.

## Lähteet
*Viralliset kotisivut  
### Viitteet

## Aiheesta muualla
Helmilavastajat

**Helmilavastajat** (*Chlamydera*) on lavastajien heimoon kuuluva varpuslintusuku. Helmilavastajien sukuun kuuluu BirdLifen mukaan viisi lajia.

## Helmilavastajiin kuuluvia lajeja
* Isohelmilavastaja (*Chlamydera nuchalis*)
* Kultahelmilavastaja (*Chlamydera maculata*)
* Kultavatsalavastaja (*Chlamydera cerviniventris*)
* Lännenhelmilavastaja (*Chlamydera guttata*)
* Rusovatsalavastaja (*Chlamydera lauterbachi*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Chlamydera (englanniksi)